**Даниеле Де Роси** (роден на 24 јули 1983 во Рим, Италија) — италијански фудбалер, репрезентативец и играч од средниот ред на Серија А клубот Рома. Тој е моментален заменик-капитен на Рома. Во 2009 година тој бил добитник на наградата Фудбалер на годината во Италија.

Клупска кариера
---------------

Де Роси ги направил својте фудбалски почетоци во малку познатата екипа Остиа Маре во 1997 година. Во 2000 преминал во младинскиот состав на Рома, каде најпрво играл на позицијата напаѓач. Тој настапувал за младинскиот тим до 2003 година, но од 2001 постепено добивал шанса да игра и за првиот тим на Рома, иако најчесто влегувајќи како резерва. Своето деби за првиот тим на *волчицата* го имал на 10 октомври 2001 против белгискиот Андерлехт, во натпревар од Лигата на шампионите. Дебито во Серија А пак, го имал на 25 јануари 2003 против екипата на Комо.
На 10 мај истата година во натпреварот против Торино, Де Роси за првпат бил стартер во својата кариера и воедно во тој натпреварот го постигнал и својот прв гол.

Во март 2006 година, судијата Мауро Бергонци го пофалил Де Роси за фер-плеј по завршувањето на првенствениот натпревар против Месина; иако Рома во тој момент губела со 1-0 и Де Роси постигнал погодок за изедначување на резултатот, но со рака која судијата во реално време не ја забележал, но веднаш потоа Де Роси му признал дека играл недозволено, па погодокот бил поништен. Сепак, подоцна во натпреварот Рома успеала да направи пресврт и победи со 2-1.

Во сезоната 2006-2007, Де Роси постигнал прекрасен погодок во натпреварот против Фиорентина од преку 35 метри оддалеченост, не оставајќи му никакви шанси за реакција на францускиот голман Себастијан Фреј. Исто така, Де Роси во истата сезона постигнал убав погодок и во Лигата на шампионите во катастрофалниот пораз со 7-1 на гостувањето кај Манчестер Јунајтед, во четвртфиналето од ова натпреварување.

Во февруари 2012 година, Де Роси потпишал нов петгодишен договор со Рома. Така, тој станал најплатениот фудбалер во италијанската Серија А со заработувачка од 10.000.000 € на годишно ниво, или 6.5 милиони по сезона. Претходниот рекорд на тимот од Рим кога се во прашање италијанските фудбалери бил Франческо Тоти (со 8.900.000 € во сезоната 2009-2010).

Репрезентативна кариера
-----------------------

Де Роси одиграл неколку натпревари за италијанските репрезентативни селекции до 19 и 20 години. Со италијанската селекција до 21 година, пак, станал европски првак во оваа категорија во 2004 година на првенството одржано во Германија. Тој бил незаменлив и клучен играч во оваа златна генерација на *Аѕурите*. Истата година, Де Роси настапил и за У-23 селекцијата на Италија на Олимписките игри во Атина каде што се закитил со бронзен медал. Неколку недели подоцна откако се вратил од олимпијадата во Грција, Даниеле го забележил својот прв настап за италијанската А селекција. Беше тоа во квалификацискиот натпревар за СП 2006, против селекцијата на Норвешка, во Палермо и веќе на самото деби го постигнал и својот прв погодок за победа на Италија од 2-1.

#### СП 2006

Даниеле Де Роси бил член на репрезентацијата на Италија која настапила на Светското Првенство 2006 година. Во првиот натпревар во групата, против САД, Де Роси бил исклучен добивајќи директен црвен картон за удирање во лицето на противничкиот напаѓач Брајан МекБрајд. МекБрајд го напуштил теренот со искрварено лице, но се вратил во игра по укажаната лекарска помош. Британскиот канал BBC ја искоментирал постапката на Де Роси со следниве зборови: "*Де Роси само се посрамоти себеси со одвратниот потег кој го направи, удирајќи го непотребно со лактот в лице Брајан МекБрајд.*"
Тој подоцна му се извини на МекБрајд за неспортскиот потег, но неуспеа да ја изегне суспензијата од 4 натпревари која му беше доделена и воедно е казнет со 10.000 CHF.

Откако е дисквалификуван за настап во следните 4 натпревари, Де Роси повторно заиграл за Италија дури во финалето на турнирот против Франција. Тогаш се појавил во игра во 61. минута како замена за својот капитен од екипата на Рома, Франческо Тоти. По завршувањето на двете продолженија натпреварот завршил нерешено (1-1), по што победникот требало да го одлучат пеналите. Де Роси беше успешен за својата репрезентација во третата серија, и со тоа и "помага" на својата земја да го освои четвртиот наслов **Светски Првак** во историјата.

#### Евро 2008

Де Роси ги одиграл сите репрезентативни натпревари во квалификациите за пласман на Евро 2008, и постигнал еден погодок против селекцијата на Грузија. Откако Франческо Тоти по завршувањето на Мундијалот во 2006 објавил крај на својата репрезентативна кариера, Де Роси добил чест да го носи неговиот дрес со број 10.
Тој бил и капитен на три натпревари: во пријателски натпревари против Јужна Африка (17 октомври 2007) и Португалија (6 февруари 2008) и во квалификациите против Фарски Острови.

На 17 јуни 2008, во последниот натпревар од групната фаза на Евро 2008, Де Роси постигнал погодок од слободен удар против Франција во победата со 2-0. При неговиот удар, топката го погодила Тјери Анри од кој се одбила во спротивен правец.Неговиот погодок и дава можност на селекцијата да помине во следната фаза т.е. во четвртфиналето. Во четвртфиналниот натпревар против Шпанија, победникот е одлучуван на пенали по конечните 0-0 по 120 минути. Шпанскиот голман Икер Касиљас го запрел ударот на Де Роси, а подоцна Шпанија се пласирала во полуфинале со победа од 4-2 на пенали.

Титули
------

### Италија Рома

* **Куп на Италија** (2) : 2007 и 2008
* **Суперкуп на Италија** (1) : 2007
* Серија А (5) : 2003–04, 2005–06, 2006–07, 2007–08, 2009–10

### Италија Репрезентација на Италија

* **УЕФА Европско првенство до 21 година** (1): 2004
* **Светско Првенство** (1) : 2010
* Олимписки игри: 2004-бронзен медал
* Евро 2012: вицешампион

Надворешни врски
----------------

* Профил на вебстраната на Рома
* Профил на играчот на старниците на Италијанскиот фудбалски сојуз Архивирано на 23 јули 2009 г.
* Статистика на FIFA.com Архивирано на 8 јуни 2010 г.
* Профил и база на податоци на FootballDataBase.com

Наводи
------

1. ↑  Italy 1:1 USA
2. ↑  „De Rossi apologizes to McBride for elbow". Архивирано од изворникот на 2007-09-29. Посетено на 2012-11-30.
3. ↑  „Italy's De Rossi gets four-match ban from FIFA". Архивирано од изворникот на 2012-02-01. Посетено на 2012-11-30.

|  |  |  |  |
| --- | --- | --- | --- |
| 

| * п
* р
* у
ФК Рома  – моментален состав |
| --- |
|  |
| 
1 Руи Патрисио ·
2 Ѕапакоста ·
4 Кристанте ·
5 Жезус ·
6 Смолинг ·
7 Пелегрини ·
8 Матиќ ·
9 Абрахам ·
11 Коларов ·
13 Лопес ·
15 Четин ·
17 Верету ·
18 Сантон ·
19 Калиниќ ·
20 Фацио ·
21 Дибала ·
22 Ѕаниоло ·
23 Манчини ·
24 Флоренци  ·
27 Пасторе ·
28 Бианда ·
37 Спинацола ·
42 Дијавара ·
48 Антонучи ·
63 Фузато ·
77 Мхитарјан ·
83 Миранте ·
99 Клајверт ·
Менаџер: Фонсека
 |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Италија на  СП 2006 - шампиони (4. титула) |
| --- |
|  |
| 
* 1 Буфон
* 2 Ѕакардо
* 3 Гросо
* 4 Де Роси
* 5 Канаваро
* 6 Барцаљи
* 7 Дел Пјеро
* 8 Гатузо
* 9 Тони
* 10 Тоти
* 11 Џилардино
* 12 Перуци
* 13 Неста
* 14 Амелија
* 15 Јаквинта
* 16 Каморанези
* 17 Бароне
* 18 Инѕаги
* 19 Ѕамброта
* 20 Перота
* 21 Пирло
* 22 Одо
* 23 Матераци
* Селектор: М. Липи

 | Италија |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Италија на  СП 2010 |
| --- |
|  |
| 
* 1 Буфон
* 2 Маџо
* 3 Крисито
* 4 Кјелини
* 5 Канаваро
* 6 Де Роси
* 7 Пепе
* 8 Гатузо
* 9 Јаквинта
* 10 Ди Натале
* 11 Џилардино
* 12 Маркети
* 13 Бокети
* 14 Де Сантикс
* 15 Маркизио
* 16 Каморанези
* 17 Паломбо
* 18 Кваљарела
* 19 Ѕамброта
* 20 Пацини
* 21 Пирло
* 22 Монтоливо
* 23 Лео Бонучи
* Селектор: Липи

 | Италија |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Италија на  ЕП 2012 |
| --- |
|  |
| 
* 1 Буфон
* 2 Маџо
* 3 Кјелини
* 4 Огбона
* 5 Тијаго Мота
* 6 Балцарети
* 7 Абате
* 8 Маркизио
* 9 Балотели
* 10 Касано
* 11 Ди Натале
* 12 Сиригу
* 13 Џакерини
* 14 Де Санктис
* 15 Барцаљи
* 16 Де Роси
* 17 Борини
* 18 Монтоливо
* 19 Лео Бонучи
* 20 Џовинко
* 21 Пирло
* 22 Дијаманти
* 23 Ночерино
* Селектор: Прандели

 | Италија |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Италија на  СП 2014 |
| --- |
|  |
| 
* 1 Буфон
* 2 Де Шиљо
* 3 Кјелини
* 4 Дармијан
* 5 Тијаго Мота
* 6 Кандрева
* 7 Абате
* 8 Маркизио
* 9 Балотели
* 10 Касано
* 11 Черчи
* 12 Сиригу
* 13 Перин
* 14 Аквилани
* 15 Барцаљи
* 16 Де Роси
* 17 Имобиле
* 18 Пароло
* 19 Лео Бонучи
* 20 Палета
* 21 Пирло
* 22 Инсиње
* 23 Верати
* Селектор: Прандели

 | Италија |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Италија на  ЕП 2016 |
| --- |
|  |
| 
* 1 Буфон
* 2 Де Шиљо
* 3 Кјелини
* 4 Дармијан
* 5 Огбона
* 6 Кандрева
* 7 Ѕаѕа
* 8 Флоренци
* 9 Пеле
* 10 Мота
* 11 Имобиле
* 12 Сиригу
* 13 Маркети
* 14 Стураро
* 15 Барцаљи
* 16 Де Роси
* 17 Едер
* 18 Пароло
* 19 Бонучи
* 20 Инсиње
* 21 Бернардески
* 22 Ел Шарави
* 23 Џакерини
* Селектор: Конте

 | Италија |

 |